《再题郜彦清万壑松涛》
元代·成廷圭

秋入空山万窍鸣，山前山后乱潮生。不知天籁非人籁，却认风声似海声。

直干也随羊角旋，高枝唯恐鹤巢倾。毕宏韦偃还听否，惨淡经营画得成。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。